A hores d'ara hi trobareu les del 2019 i, progressivament, de més actuals a més antigues, s'hi aniran introduint la resta.
Important: cal que poseu cometes a l'inici i al final del text de cerca.
Resolució núm.17/2019, de 30 de gener
L'objecte sotmès a revisió és el recurs especial en matèria de contractació presentat pel senyor J.A.B, en nom i representació de PROSEÑAL, SLU contra l'exclusió de la seva oferta del lot 2 del procediment de contractació de l'AJUNTAMENT DE BARCELONA per al servei de manteniment de la senyalització horitzontal, vertical, informativa urbana i abalisament de seguretat viària (2018- 2022) amb mesures de contractació pública sostenible (expedient 20180008).
Empresa incursa en anormalitat que no va justificar la seva oferta sense aportar res, no al·lega ni acciona contra la seva exclusió, es dirigeix contra les empreses que han resultat adjudicatàries, concurrència de vàries empreses licitadores en el procediment.
No procedència imposició de multa.
Resolució núm.14/2019, de 30 de gener
L'objecte sotmès a revisió és el recurs especial en matèria de contractació presentat pel senyor F.J.R, en nom i
representació de SEÑALIZACIONES JICA, SA, contra l'exclusió de la seva oferta del lot 2 del procediment de contractació de l'AJUNTAMENT DE BARCELONA per al servei de manteniment de la senyalització horitzontal, vertical, informativa urbana i abalisament de seguretat viària (2018-2022) amb mesures de contractació pública sostenible (expedient
Exclusió oferta anormalitat: fonamentada en hipòtesis inadequades tècniques i econòmiques i en error d'estimació de costos.
L'empresa no demostra les condicions excepcionals favorables de què disposa la seva oferta, ni l'estalvi.
Presumpció validesa, certesa, legalitat, i encert actes òrgan de contractació.
Resolució núm.13/2019, de 30 de gener
L'objecte sotmès a revisió és el recurs especial en matèria de contractació presentat per la senyora M.J.C.R. i el senyor
J.C.B., en nom i representació de l'empresa NEXUS INFORMATION TECHNOLOGY SAU, contra l'anunci de licitació i els plecs del contracte de serveis de gestió integral del Sistema d'Informació de Laboratori del Laboratori Clínic Territorial de Girona de l'Institut Català de la Salut, tramitat per la Gerència Territorial de Girona de l'INSTITUT CATALÀ DE LA SALUT (expedient CSE/AH04/1100733744/19/PNSP).
Recurs contra l'anunci i els plecs d'un contracte de serveis a adjudicar per procediment negociat sense publicitat pel motiu de l'article 168 a) 2n de la LCSP.
S'aprecien els motius de la impugnació i s'anul·len els actes impugnats, en no quedar degudament justificada l'elecció d'aquest procediment; la pretesa exclusivitat no es fonamenta en una manca de competència per raons tècniques en els termes de la LCSP i la Directiva 2014/24/UE.
Resolució núm. 99/2020, de 4 de març
Vist el recurs especial en matèria de contractació presentat pel senyor F.T.A., en nom i representació de l'empesa INGENIERIA Y SERVICIOS DE EFICIENCIA ENERGETICA, SL, contra l'exclusió de la seva oferta del contracte de serveis de millora de l'eficiència energètica, subministrament de calor amb biomassa i manteniment integral dels edificis de l'INSTITUT DE SEGURETAT PÚBLICA DE CATALUNYA (expedient ISPC-2019-00047), a data d'avui, aquest Tribunal ha adoptat la resolució següent:
L'anunci de la licitació es va publicar en el Diari Oficial de la Unió Europea (DOUE) S109, de data 7 de juny de 2019.
En la mateixa data, també es va publicar en el perfil de contractant de l'INSTITUT DE SEGURETAT PÚBLICA DE CATALUNYA (en endavant, l'ISPC), inserit en la Plataforma de serveis de contractació pública de la Generalitat de Catalunya, a través del qual es van posar a disposició dels interessats els plecs de clàusules administratives particulars (PCAP) i de prescripcions tècniques (PPT), així com el quadre de característiques del contracte (QC), entre altres documents contractuals.
Es va fixar el valor estimat del contracte en 9.003.287,51 euros, sense divisió en lots.
En data 4 de setembre de 2019, després de procedir a l'obertura del sobre A de les licitadores, la mesa de contractació acordà requerir a l'empresa INGENIERIA Y SERVICIOS DE EFICIENCIA ENERGETICA, SL (en endavant, ENERTIKA) l'esmena de la documentació presentada a fi d'acreditar que el seu objecte social s'ajusta a l'objecte contractual pel que fa al servei de manteniment, així com l'acreditació de la solvència d'acord amb el previst per l'apartat G del QC.
Consta en l'expedient que l'empresa ENERTIKA va enviar documentació en resposta a aquest requeriment.
En la sessió de data 10 de setembre de 2019, la mesa de contractació va concloure que ENERTIKA seguia sense acreditar la solvència tècnica o professional ni el fet que el seu objecte social s'ajustés a l'objecte del contracte pel que fa al servei de manteniment i, davant d'això, va acordar excloure-la de la licitació.
No consta la notificació individual d'aquest acord, si bé l'acta de la sessió va ser publicada en el perfil de contractant el mateix 10 de setembre de 2019.
En data 18 de setembre de 2019, l'empresa ENERTIKA va presentar per registre electrònic, mitjançant petició genèrica adreçada al Departament d'Interior de la Generalitat de Catalunya, recurs especial en matèria de contractació contra l'esmentat acord d'exclusió, i que, en síntesi, es fonamenta en el fet que la seva oferta compleix amb la solvència tècnica requerida en els plecs i el seu objecte social està vinculat amb l'objecte del contracte.
Per tot això, la part recurrent sol·licita l'anul·lació de l'acte impugnat i que s'acordi incloure de nou aquesta empresa al procediment.
En data 24 d'octubre de 2019, l'òrgan de contractació va trametre al Tribunal Català de Contractes del Sector Públic (des d'ara, el Tribunal) el recurs presentat, així com l'expedient administratiu i l'informe corresponent, als efectes previstos en l'article 56.2 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014 (LCSP), l'article 22 del Decret 221/2013, de 3 de setembre, pel qual es regula el Tribunal i s'aprova la seva organització i el seu funcionament (des d'ara, Decret 221/2013), i preceptes concordants del Reial decret 814/2015, d'11 de setembre, pel qual s'aprova el Reglament dels procediments especials de revisió de decisions en matèria contractual (en endavant, RD 814/2015).
En l'informe, l'ISPC sol·licita la desestimació íntegra del recurs.
En data 24 d'octubre de 2019, la Secretaria Tècnica del Tribunal va requerir a la part recurrent l'esmena de la seva representació.
En data 31 d'octubre de 2019, l'òrgan de contractació va trametre al Tribunal la resposta al requeriment d'esmena que ENERTIKA havia presentat el 24 d'octubre de 2019 davant el Departament d'Interior.
En data 12 de novembre de 2019, l'ISPC va completar la tramesa de l'expedient de contractació després del seguit de requeriments efectuats per aquest Tribunal.
Obert el període d'al·legacions al recurs a les parts interessades, d'acord amb les dades indicades per l'òrgan de contractació, cap va fer ús del tràmit.
Aquest Tribunal resulta competent per pronunciar-se sobre el recurs especial en matèria de contractació presentat, de conformitat amb l'article 46.2 de la LCSP, la disposició addicional quarta de la Llei 7/2011, de 27 de juliol, de mesures fiscals i financeres de la Generalitat de Catalunya, i el Decret 221/2013.
El contracte de serveis de referència és, atès el seu valor estimat, susceptible del recurs especial en matèria de contractació, d'acord amb l'article 44.1 a) de la LCSP.
El recurs es dirigeix contra l'acte d'exclusió de l'empresa recurrent, que és un acte expressament previst per l'article 44.2 b) de la LCSP com susceptible del recurs especial en matèria de contractació.
El Tribunal aprecia que la part recurrent té drets i interessos afectats per l'acte que impugna i, per tant, la necessària legitimació activa per interposar el recurs, d'acord amb els articles 48 LCSP i del Decret 221/2013.
La seva representació també ha quedat acreditada per actuar en aquest procediment de recurs, de conformitat amb l'article 51.1.a) de la LCSP.
El recurs s'ha presentat dins del termini de quinze dies hàbils que estableix l'article 50.1 de la LCSP.
També s'ha presentat en forma, ja que compleix els requisits establerts a l'article 51.1 de la LCSP.
Entrant a analitzar les al·legacions materials del recurs, l'empresa ENERTIKA al·lega haver presentat en temps i forma la documentació acreditativa de la solvència tècnica i relaciona els certificats que entén que l'acrediten.
Així mateix, indica que el seu objecte social encaixa amb les necessitats objecte del contracte, atès que contempla l'execució de projectes i l'assistència tècnica, i apunta també que la pròpia definició d'empresa de serveis energètics (ESE), conformement amb la Directiva 2012/27/UE del Parlament Europeu i del Consell, de 25 d'octubre de 2012, relativa a l'eficiència energètica, inclou la part del manteniment necessari durant els anys dels projectes desenvolupats.
Al respecte d'aquestes qüestions, l'òrgan de contractació ha manifestat en l'informe que la manca d'adequació de l'objecte social i de solvència tècnica detectades es refereixen exclusivament al servei de manteniment integral objecte de contracte.
En aquest sentit, indica que un dels documents aportats per ENERTIKA ara amb el recurs, relatiu al servei d'eficiència energètica de la Universitat Politècnica de Madrid, presenta dues incidències: per una banda, no conté cap signatura manuscrita o electrònica vàlida i, per l'altra, aquest document no es va aportar en el termini d'esmena del sobre A i, per tant, resulta ara extemporani.
Al marge d'això, informa que aquest certificat tampoc no acredita que l'empresa hagi desenvolupat un servei de manteniment integral de característiques similars a les de l'objecte del present contracte.
Així mateix, l'ISPC indica que l'empresa ENERTIKA ha obviat que l'objecte del contracte, més enllà de la realització d'un projecte d'instal·lació d'una caldera de biomassa o l'aplicació de mesures d'eficiència energètica, té una dimensió més gran i consisteix, principalment, a prestar el servei de manteniment integral del recinte de l'ISPC.
I apunta que, en tant que aquestes prestacions s'han de realitzar de manera sinèrgica, no es va dividir l'objecte del contracte en lots, tal com especificava el QC del contracte.
A la vista de les al·legacions de les parts, el fons de l'assumpte rau a dilucidar, en definitiva, si l'examen documental realitzat per la mesa de contractació, que la va dur a excloure ENERTIKA de la licitació, per manca d'acreditació de la solvència tècnica i de relació de l'objecte social amb el de manteniment integral inclòs en l'objecte del contracte en qüestió, va ser ajustada a dret.
Així, per resoldre la qüestió, en el marc de la funció revisora d'aquest Tribunal, l'anàlisi ha de partir del contingut dels plecs i la documentació general amb què ENERTIKA va acompanyar la seva proposició en aquesta licitació, per concloure si la decisió de la mesa de contractació va ser correcta.
En efecte, cal recordar que la funció d'aquest Tribunal no és qualificadora de documentació, com tampoc fiscalitzadora de l'expedient, valorativa d'ofertes ni adjudicadora del contracte, funcions que corresponen únicament a l'òrgan de contractació i els seus serveis assessors.
La funció d'aquest Tribunal és estrictament revisora dels actes impugnats per tal de determinar si amb ells s'ha respectat la normativa, els principis de la contractació pública i els plecs que va aprovar l'òrgan de contractació per regir el procediment de contractació, les normes de procediment i la motivació dels actes, així com l'exactitud material dels fets i la inexistència d'error manifest d'apreciació o de desviació de poder (entre moltes d'altres, les resolucions 364/2019, 355/2019, 342/2019, 310/2019, 303/2019, 270/2019, 260/2019, 240/2019, 202/2019, 174/2019,166/2019,162/2019, 141/2019 i 130/2019 d'aquest Tribunal; Sentència del Tribunal de Justícia de la Unió Europea de 23 de novembre de 1978, Agence européenne d'intérims/Comissió, 56/77, Rec.
P. 2215, apartat 20; sentències del Tribunal General de la Unió Europea de 24 de febrer de 2000, ADT Projekt/Comissió, T-145/98, Rec.
P. II-387, apartat 147, de 6 de juliol de 2005, TQ3 Travel Solutions Belgium/Comissió, T-148/04, Rec.
P. II-2627, apartat 47, i de 9 de setembre de 2009, Brink's Security Luxembourg S.A., apartat 193).
Així, d'existir vicis o incompliments en l'acte impugnat, aquest Tribunal ha de procedir a anul·lar l'acte o actes afectats i ordenar retrotraure les actuacions al moment anterior al moment en què el vici es va produir, però sense que pugui substituir la competència dels òrgans de contractació i els seus òrgans d'assistència i assessorament, que són els competents per dictar els actes i informes corresponents en el decurs del procediment de contractació (per totes, en supòsits substancialment idèntics al present, resolucions 26/2020, 242/2019, 306/2018, 15/2018 i 10/2018).
Altrament, s'estaria davant un supòsit d'incompetència material sancionada amb nul·litat radical ex article 47.1.b) de la Llei 39/2015, d'1 d'octubre, del procediment administratiu comú de les administracions públiques.
Dit això, en el cas examinat, l'objecte de la licitació ve constituït per la combinació de tres prestacions diferenciades.
Així es desprèn de l'apartat A.1 del QC, que defineix l'objecte en aquests termes:
Objecte del contracte: servei de millora de l'eficiència energètica, subministrament de calor amb biomassa i manteniment integral dels edificis de l'Institut de Seguretat Pública de Catalunya.
També de l'apartat A.3 del QC, que estableix els CPV aplicables al contracte:
50000000-5 Serveis de reparació i manteniment
50116100-2 Serveis de reparació de sistemes elèctrics
50532400-7 Serveis de reparació i manteniment d'equips de distribució elèctrica
50710000-5 Serveis de reparació i manteniment d'equips elèctrics i mecànics d'edificis
50711000-2 Serveis de reparació i manteniment d' equips elèctrics d'edificis
50800000-3 Serveis varis de reparació i manteniment
45259000-7 Reparació i manteniment d'instal·lacions
50334110-9 Serveis de manteniment de xarxes telefòniques
50413200-5 Serveis de reparació i manteniment d'instal·lacions contra incendis
50720000-8 Serveis de reparació i manteniment de calefacció central
50730000-1 Serveis de reparació i manteniment de grups refrigeradors
77311000-3 Serveis de manteniment de parcs i jardins
I també, encara amb més detall, de la definició d'aquestes prestacions en l'apartat 2 del PPT:
PRESTACIONS PREVISTES EN L'ÀMBIT D'EXECUCIÓ DEL CONTRACTE
Atès que l'objecte principal del contracte és la introducció de la biomassa i la millora de l'eficiència energètica dels edificis amb la finalitat d'obtenir un estalvi, durant la vigència del contracte, que ha de ser garantit pel licitador, l'execució del contracte comporta que el contractista efectuï íntegrament les següents prestacions de serveis:
2.1 Servei de producció de calor amb biomassa
Correspon a l'empresa adjudicatària del contracte oferir el servei de producció d'aigua calenta per a calefacció i aigua calenta sanitària (ACS) a partir de biomassa forestal, en els termes establerts en aquest plec.
Per a tal efecte, l'empresa adjudicatària durà a terme les actuacions de millora de les instal·lacions existents, incorporant nous equips i instal·lacions, per tal d'introduir l'ús de la biomassa forestal, segons especificacions de la clàusula 8 d'aquest Plec.
2.2 Servei d'eficiència energètica
2.2.1 Servei d'actuacions de conservació de l'energia
Correspon a l'empresa contractista la incorporació i/o actualització de les instal·lacions energètiques amb actuacions de millora dels equips i les instal·lacions existents en els edificis al començar l'execució del contracte, i d'aquells altres que consideri convenient incorporar o actualitzar per fomentar l'estalvi energètic, l'eficiència energètica i la utilització d'energies renovables.
2.2.2 Servei de gestió tècnica i de mesura i verificació del rendiment energètic
L'empresa contractista efectuarà la gestió tècnica i energètica, així com les actuacions necessàries per a la mesura del rendiment de les instal·lacions, de conformitat amb les prescripcions que a aquest efecte estableix aquest plec de clàusules tècniques.
Amb aquesta finalitat, el licitador presentarà un Pla de Mesura i Verificació, en els termes que s'indiquen a l'annex II.A i II.B d'aquest PPT.
S'inclou dins el servei de manteniment integral:
- Manteniment de serveis generals: climatització, ventilació, calefacció, contra incendis, lampisteria, electricitat, ascensors, parallamps, mitja tensió, aigua, prevenció de legionel·la, gas, sanejament, comunicacions (televisió i telefonia), instal·lació de reg, instal·lacions de biomassa.
- Manteniment dels elements d'obra civil (incloent trasllat i muntatge d'elements i mobiliari).
- Servei de jardineria (incloent la reparació i conservació del rec en tot allò que no sigui imputable a defectes d'instal·lació i obra).
Serà a càrrec de l'empresa contractista el manteniment preventiu, normatiu i conductiu per aconseguir el perfecte funcionament i rendiment de les instal·lacions derivades del contracte i de tots els seus components, de conformitat amb les prescripcions que amb aquesta finalitat s'estableixen a aquest plec de clàusules tècniques.
Pel que fa a l'objecte social de l'empresa ENERTIKA, aquest ve recollit en l'article 2 dels seus estatuts (document 46 de l'expedient) en els termes següents:
La clàusula 9.1 del PCAP estableix, entre d'altres, aquests requisits d'aptitud per concórrer en aquesta licitació, amb la indicació següent:
- Acreditar la solvència requerida, en els termes establerts en la clàusula desena d'aquest plec;
- Tenir l'habilitació empresarial o professional que, si s'escau, sigui exigible per dur a terme la prestació que constitueixi l'objecte del contracte; i
Així mateix, les prestacions objecte d'aquest contracte han d'estar compreses dins de les finalitats, objecte o àmbit d'activitat de les empreses licitadores, segons resulti dels seus estatuts o de les seves regles fundacionals.
Aquests requisits es corresponen amb el que estableixen els articles 65.2 i 66.1 de la LCSP, segons els quals:
Doncs bé, en el cas de les persones jurídiques, la LCSP exigeix que l'àmbit d'actuació de l'empresa licitadora estigui relacionat amb el contracte pel qual s'opta, és a dir, que hi hagi una connexió entre la finalitat o l'objecte social propi d'aquesta i la naturalesa del servei a prestar, la qual cosa requereix que l'empresa estigui especialitzada en el sector respectiu (per totes, la Resolució 72/2018 d'aquest Tribunal, amb cita de la Resolució 302/2016 del Tribunal Administrativo Central de Recursos Contractuales –TACRC- i de la Sentència del Tribunal Superior de Justícia de Madrid de 27 de setembre de 2013 -Roj.
Certament la doctrina té assentat el criteri segons el qual cal efectuar una anàlisi no restrictiva dels objectes socials de les empreses que concorren a la licitació en el sentit que, sense que sigui necessària una coincidència literal dels termes incompatible amb una interpretació integral i racional dels serveis a prestar (per totes, les sentències del Tribunal Suprem de 29 de maig de 2018 -Roj.
STS 2008/2018- i del Tribunal Superior de Justícia de Cantàbria de 25 d'abril de 2011 -Roj.
Ara bé, les empreses han d'acreditar, si més no, una relació directa o indirecta entre el seu objecte social i les prestacions incloses en l'objecte del contracte (per totes, les resolucions 72/2018 i 77/2016 del Tribunal, 154/2013 i 148/2011 del TACRC, i 13/2013 i 6/2012 del Tribunal Administratiu de Recursos Contractuals de Castella i Lleó; així com l'Informe 8/05 de la Junta Consultiva de Contractació Administrativa de la Generalitat de Catalunya i també l'Informe 11/08 de la Junta Consultiva de Contractació Administrativa de les Illes Balears).
En aquest sentit, la Resolució 213/2013 del TACRC va establir (el subratllat és nostre):
Dit tot això, de l'examen dels plecs es desprèn clarament, d'una banda, que l'objecte d'aquest contracte comprèn, sense divisió en lots, no només el servei de producció de calor amb biomassa i el servei d'eficiència energètica, sinó també el servei de manteniment integral dels serveis generals, elements d'obra civil i jardineria dels edificis i recintes de l'ISPC.
En aquest sentit, de l'examen de l'expedient i el recurs s'observa que la documentació relativa a solvència tècnica que va aportar ENERTIKA en aquesta licitació (sobre A i document 47 de l'expedient), inclòs el certificat a destemps afegit en via d'aquest recurs -que la mesa de contractació no pot acceptar, per extemporani, ex article 83.6 in fine del Reglament general de la Llei de contractes de les administracions públiques (Reial decret 1098/2001, de 12 d'octubre)-, venien referits únicament a la seva experiència pròpiament en serveis energètics.
Així mateix, s'observa que el recurs se centra, essencialment, a defensar el caràcter d'ESE de l'empresa recurrent, que inclouria el manteniment dels elements del projecte energètic.
Aquesta circumstància no es nega ni discuteix a l'empresa recurrent, sinó que el manteniment que va portar a la seva exclusió d'aquesta licitació va ser el relatiu al manteniment integral dels edificis de l'ISPC (dels serveis generals, l'obra civil –inclòs trasllat i muntatge d'elements i mobiliari- i la jardineria –inclosa la reparació i conservació del rec-), que es diferencia i va més enllà del manteniment que es predica de les ESE, atenent l'abast de l'objecte del contracte definit en els plecs, els quals, valgui a dir, van ser acceptats de forma incondicionada per les empreses licitadores ex article 139.1 de la LCSP i van esdevenir vinculants per a totes les parts, inclòs l'òrgan de contractació, com a lex inter partes (per totes, resolucions 91/2020, 90/2020 i 44/2020, que recullen i citen el bagatge doctrinal i jurisprudencial fins aleshores –per totes, sentències del TS de 9 d'octubre de 2019, 20 de febrer de 2018, 27 de maig de 2009 i 26 de desembre de 2007-).
Arribats a aquest punt, vistes les prestacions que inclou l'objecte d'aquesta contractació, no cenyides només als serveis energètics, i la documentació general d'aptitud presentada per ENERTIKA en aquesta licitació, aquest Tribunal no aprecia que l'anàlisi que va efectuar la mesa de contractació al respecte se separés de les previsions dels plecs i fossin errònies, inexactes o arbitràries, sense haver quedat tampoc desvirtuada en via de recurs.
En conseqüència, d'acord amb la normativa i doctrina exposades, l'anàlisi de l'assumpte porta aquest Tribunal a concloure que la decisió d'exclusió adoptada per la mesa de contractació en la qualificació de la documentació general del sobre A d'ENERTIKA ha estat ajustada a dret, motiu pel qual el recurs ha de ser desestimat.
D'acord amb l'exposat i vistos els preceptes legals d'aplicació, reunit en sessió, aquest Tribunal
1.- Desestimar el recurs especial en matèria de contractació presentat pel senyor F.T.A., en nom i representació de l'empesa INGENIERIA Y SERVICIOS DE EFICIENCIA ENERGETICA, SL, contra l'exclusió de la seva oferta del contracte de serveis de millora de l'eficiència energètica, subministrament de calor amb biomassa i manteniment integral dels edificis de l'INSTITUT DE SEGURETAT PÚBLICA DE CATALUNYA (expedient ISPC-2019-00047).
2.- Declarar que no s'aprecia la concurrència de mala fe o temeritat en la interposició del recurs, per la qual cosa no escau la imposició de la sanció prevista en l'article 58.2 de la LCSP.
3.- Notificar aquesta resolució a totes les parts.
Aquesta resolució posa fi a la via administrativa i és directament executiva sense perjudici que es pugui interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos, a comptar des de l'endemà de la recepció d'aquesta notificació, de conformitat amb el disposat en els articles 10.1 k) i 46.1 de la Llei 29/1998, de 13 de juliol, reguladora de la jurisdicció contenciosa administrativa, i en l'article 59 de la LCSP.
Aprovat per unanimitat dels membres del Tribunal Català de Contractes del Sector Públic en la sessió de 4 de març de 2020.
Resolució núm. 99/2019, de 10 d'abril
L'objecte sotmès a revisió és el recurs especial en matèria de contractació presentat pel senyor J.J.R.V, en nom
i representació de l'empresa TEAMPARTNERS,S.L., contra l'acord de la mesa de contractació, de 17 de desembre de 2018, pel qual s'exclou a l'UTE TEAMPARTNERSSETMARS PERSONES SERVEIS I BENESTAR, S.L., del procediment de contractació del servei de gestió del complex esportiu i piscina municipal, licitat per l'AJUNTAMENT DE MASQUEFA (expedient AJMSQFA-2019-00001).
Acceptació de la renúncia del recurrent.
Recurs especial en matèria de contractació contra acord de la mesa de contractació en el qual s'exclou a la recurrent per manca d'acreditació de la solvència econòmica i tècnica-professional.
Resolució núm. 99/2017, de 23 de juny
L'objecte sotmès a revisió és el recurs especial en matèria de contractació presentat pel senyor E.G.D.A. en nom i representació de l'empresa VIDALLARSSON-DUPREZ, SL contra l'acta de la Mesa de contractació de 10 d'abril de 2017 de la licitació del contracte de servei d'una agència de publicitat per l'assessorament, definició i conceptualització de l'estratègia de comunicació i arquitectura de missatges, creativitat i producció de màsters de la campanya de reposicionament de la marca Lloret de Mar (exp. núm. 01/17 PL PC Lloret Futur) tramitat per LLORET FUTUR, SA.
Resolució núm. 98/2019, de 10 d'abril
L'objecte sotmès a revisió són els recursos especials en matèria de contractació presentats pel senyor P.U.R.,
en nom i per compte propi, i pel senyor F.C.P en nom i representació del BUFET VALLBÉ, S.L.P, contra l'apartat P del Quadre de Característiques integrant del plec de clàusules administratives particulars i contra l'apartat 3.1 del plec de prescripcions tècniques del contracte d'assessorament jurídic i suport legal en matèria de contractació pública, licitat per FERROCARRIL METROPOLITÀ DE BARCELONA, SA i TRANSPORTS DE BARCELONA, SA –en conjunt, TMB- (expedient 15009363).
Inadmissió, per manca de compliment dels requisits del recurs ex article 51.1.b) de la LCSP.
Inadmissió, per pèrdua sobrevinguda de l'objecte del recurs, Desistiment de l'òrgan de contractació.
Recurs especial en matèria de contractació contra plec de clàusules administratives particulars i plec de prescripcions tècniques.
Resolució núm. 98/2017, de 21 de juny
L'objecte sotmès a revisió és el recurs especial en matèria de contractació presentat pel senyor J.M.P.B en nom i representació de l'empresa ELECTRICITAT BOQUET, SL, contra el plec que regeix la contractació del subministrament i instal·lació de mesures per a millorar d'eficiència energètica i el grau de compliment de normativa de l'enllumenat municipal de Viladecavalls (exp. núm. 1107/2016).
Resolució núm. 97/2019, de 10 d'abril
L'objecte sotmès a revisió és el recurs presentat per la senyora, M.R.M.B. en nom i representació del COL·LEGI
D'EDUCADORES I EDUCADORS SOCIALS DE CATALUNYA contra l'apartat 4 relatiu a "Perfils Professionals" del plec de prescripcions tècniques del contracte del servei municipal d'atenció multiprofessional (SAM) de l'AJUNTAMENT DE SANT CELONI (expedient número I-22/2018).
Inadmissió per extemporaneïtat.
Recurs especial en matèria de contractació contra plec de prescripcions tècniques.
Resolució núm. 97/2017, de 13 de juny
L'objecte sotmès a revisió és el recurs especial en matèria de contractació presentat pel senyor J.F.C., actuant en nom propi, contra l'anunci de licitació i el plec de clàusules econòmiques i administratives particulars regulador del contracte de serveis de transport escolar obligatori i no obligatori de la comarca del Baix Llobregat per als cursos escolars 2017-2018 i 2018-2019 (expedient 44/2017).